CELEX: 32018R0415
Language: lv
Date: 2018-03-16 00:00:00
Title: Komisijas Regula (ES) 2018/415 (2018. gada 16. marts), ar ko nosaka papildu pienākumus un uzdevumus Eiropas Savienības references laboratorijai Āfrikas zirgu mēra jomā un groza Padomes Direktīvas 92/35/EEK II pielikumu, Padomes Direktīvas 2000/75/EK II pielikumu un Eiropas Parlamenta un Padomes Regulas (EK) Nr. 882/2004 VII pielikumu (Dokuments attiecas uz EEZ. )

19.3.2018   
            
            
               LV
            
            
               Eiropas Savienības Oficiālais Vēstnesis
            
            
               L 75/18
            
         KOMISIJAS REGULA (ES) 2018/415
   (2018. gada 16. marts),
   ar ko nosaka papildu pienākumus un uzdevumus Eiropas Savienības references laboratorijai Āfrikas zirgu mēra jomā un groza Padomes Direktīvas 92/35/EEK II pielikumu, Padomes Direktīvas 2000/75/EK II pielikumu un Eiropas Parlamenta un Padomes Regulas (EK) Nr. 882/2004 VII pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 29. aprīļa Direktīvu 92/35/EEK, ar ko paredz kontroles noteikumus un pasākumus Āfrikas zirgu mēra apkarošanai (1), un jo īpaši tās 18. pantu,
   ņemot vērā Padomes 2000. gada 20. novembra Direktīvu 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (2), un jo īpaši tās 19. panta otro daļu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (3), un jo īpaši tās 32. panta 5. un 6. punktu,
   tā kā:
   
               (1)
            
            
               Saskaņā ar Direktīvas 92/35/EEK 15. pantu Eiropas Savienības references laboratorija [etalonlaboratorija] Āfrikas zirgu mēra jomā ir norādīta minētās direktīvas II pielikumā un tās funkcijas un pienākumi ir noteikti minētās direktīvas III pielikumā.
            
         
               (2)
            
            
               Saskaņā ar Direktīvas 2000/75/EK 16. pantu Eiropas Savienības references laboratorija [etalonlaboratorija] infekciozā katarālā drudža jomā ir norādīta minētās direktīvas II pielikuma A daļā un tās uzdevumi ir noteikti minētās direktīvas II pielikuma B daļā.
            
         
               (3)
            
            
               Regulas (EK) Nr. 882/2004 32. panta 2. punkts nosaka Eiropas Savienības references laboratoriju pienākumus dzīvnieku veselības jomā. Minētas regulas VII pielikuma II daļā ir norādītas Eiropas Savienības references laboratorijas dzīvnieku veselības un dzīvu dzīvnieku jomā, tostarp Eiropas Savienības references laboratorijas attiecībā uz Āfrikas zirgu mēri un infekciozo katarālo drudzi.
            
         
               (4)
            
            
               Pēc Apvienotās Karalistes paziņojuma, kas sniegts saskaņā ar Līguma par Eiropas Savienību 50. pantu, Direktīvas 2000/75/EK II pielikuma A daļā minētā laboratorija vairs nevarēs darboties kā Eiropas Savienības references laboratorija infekciozā katarālā drudža jomā.
            
         
               (5)
            
            
               Ņemot vērā tehnisko zināšanu sinerģiju, laboratorijas kapacitāti un tīklu veidošanu ar nacionālajām references laboratorijām, kas izriet no Āfrikas zirgu mēra un infekciozā katarālā drudža ģenētiskās un epidemioloģiskās saistības, Direktīvas 92/35/EEK II pielikumā minētajai Eiropas Savienības references laboratorijai Āfrikas zirgu mēra jomā būtu jāpilda arī pienākumi, kādi ir Eiropas Savienības references laboratorijai infekciozā katarālā drudža jomā.
            
         
               (6)
            
            
               Spānijas Lauksaimniecības, zivsaimniecības un pārtikas ministrijas laboratorijai Laboratorio Central de Veterinaria – Área de Sanidad Animal (Madride, Spānija), kura darbojas kā Eiropas Savienības references laboratorija Āfrikas zirgu mēra jomā, būtu jāturpina pildīt savas funkcijas un pienākumi saskaņā ar Direktīvu 92/35/EEK un jāpārņem arī uzdevumi, kas Direktīvā 2000/75/EK paredzēti Eiropas Savienības references laboratorijai infekciozā katarālā drudža jomā.
            
         
               (7)
            
            
               Turklāt ir mainījusies Eiropas Savienības references laboratorijas Āfrikas zirgu mēra jomā – Laboratorio Central de Veterinaria – Área de Sanidad Animal (Madride, Spānija) – kontaktinformācija, un tāpēc attiecīgi jāgroza Direktīvas 92/35/EEK II pielikums.
            
         
               (8)
            
            
               Laboratorija, kura pildīs Eiropas Savienības Āfrikas zirgu mēra un infekciozā katarālā drudža references laboratorijas pienākumus, būtu jānorāda arī kā Eiropas Savienības references laboratorija infekciozā katarālā drudža jomā. Tāpēc būtu attiecīgi jāgroza Direktīvas 2000/75/EK II pielikuma A daļa.
            
         
               (9)
            
            
               Regulas (EK) Nr. 882/2004 VII pielikums būtu jāgroza, lai tajā norādītu Eiropas Savienības references laboratoriju Āfrikas zirgu mēra un infekciozā katarālā drudža jomā.
            
         
               (10)
            
            
               Lai izvairītos no Eiropas Savienības references laboratorijas infekciozā katarālā drudža jomā darbības traucējumiem un lai nule izraudzītajai Eiropas Savienības references laboratorijai būtu pietiekami daudz laika darbotiesspējas sasniegšanai, ir lietderīgi šajā regulā paredzētos pasākumus piemērot no 2019. gada 1. janvāra.
            
         
               (11)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   
      Laboratorio Central de Veterinaria – Área de Sanidad Animal (Madride, Spānija) pilda pienākumus un uzdevumus, kas Direktīvas 92/35/EEK III pielikumā un Direktīvas 2000/75/EK II pielikuma B daļā ir noteikti attiecīgi Eiropas Savienības references laboratorijai Āfrikas zirgu mēra jomā un infekciozā katarālā drudža jomā.
   2. pants
   Direktīvas 92/35/EEK II pielikumu groza saskaņā ar šīs regulas I pielikumu.
   3. pants
   Direktīvas 2000/75/EK II pielikuma A daļu groza saskaņā ar šīs regulas II pielikumu.
   4. pants
   Regulas (EK) Nr. 882/2004 VII pielikumu groza saskaņā ar šīs regulas III pielikumu.
   5. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2019. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 16. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 157, 10.6.1992., 19. lpp.
   
   
      (2)  OV L 327, 22.12.2000., 74. lpp.
   
   
      (3)  OV L 165, 30.4.2004., 1. lpp.
   
   
      I PIELIKUMS
      Direktīvas 92/35/EEK II pielikumā laboratorijas nosaukumu un kontaktinformāciju aizstāj ar šādu:
      
         
                     “Laboratorio Central de Veterinaria – Área de Sanidad Animal
                     
                  
               
                     
                        Ctra. M-106, P.K. 1,4
                     
                  
               
                     
                        28110 Algete (Madrid)
                     
                  
               
                     
                        ESPAÑA”.
                  
               
   
   
      II PIELIKUMS
      Direktīvas 2000/75/EK II pielikuma A daļā laboratorijas nosaukumu un kontaktinformāciju aizstāj ar šādu:
      
         
                     “Laboratorio Central de Veterinaria – Área de Sanidad Animal
                     
                  
               
                     
                        Ctra. M-106, P.K. 1,4
                     
                  
               
                     
                        28110 Algete (Madrid)
                     
                  
               
                     
                        ESPAÑA”.
                  
               
   
   
      III PIELIKUMS
      Regulas (EK) Nr. 882/2004 VII pielikuma II daļu groza šādi:
      
                  1)
               
               
                  daļas 2. un 9. punktu svītro;
               
            
                  2)
               
               
                  pievieno šādu 21. punktu:
                  “21.   ES references laboratorija attiecībā uz Āfrikas zirgu mēri un infekciozo katarālo drudzi
                  
                  
                              
                                 Laboratorio Central de Veterinaria – Área de Sanidad Animal
                              
                           
                        
                              
                                 Ctra. M-106, P.K. 1,4
                              
                           
                        
                              
                                 28110 Algete (Madrid)
                              
                           
                        
                              
                                 ESPAÑA”.